

 **ΚΥΡΙΑΚΟΣ ΒΕΛΟΠΟΥΛΟΣ**

**Αθήνα 25-9-2024**

 **ΠΡΟΤΑΣΗ ΝΟΜΟΥ**

**«Δυνατότητα γονέων και κηδεμόνων να ζητούν εξαίρεση ανηλίκων μαθητών από διδασκαλίες σχετικές με σεξουαλική διαπαιδαγώγηση»**

**ΑΙΤΙΟΛΟΓΙΚΗ ΕΚΘΕΣΗ**

Σύμφωνα με το Ινστιτούτο Εκπαιδευτικής Πολιτικής, στο κεφάλαιο για το Εργαστήριο Δεξιοτήτων, προβλέπονται τέσσερις άξονες: α) Ζω καλύτερα - Ευ ζην, β) Ενδιαφέρομαι και Ενεργώ - Κοινωνική Συναίσθηση και Ευθύνη, γ) Δημιουργώ και Καινοτομώ – Δημιουργική Σκέψη και Πρωτοβουλία και δ) Φροντίζω το Περιβάλλον. Οι δύο πρώτοι άξονες, περιλαμβάνουν τομείς που έχουν σχέση με την σεξουαλική διαπαιδαγώγηση. Όμως, το περιεχόμενο αυτών των τομέων έχει προκαλέσει σφοδρές αντιδράσεις, μεταξύ των γονέων των ανηλίκων μαθητών, επειδή στους τομείς αυτούς περιλαμβάνονται θεματικές ενότητες, που αφορούν στην σεξουαλική διαπαιδαγώγηση, με τις οποίες διαφωνούν κάθετα, καθόσον προωθούν την woke ατζέντα της παγκοσμιοποίησης, σε βάρος των παιδιών τους.

Ο διδάσκων εκπαιδευτικός, έχει την ευχέρεια, αν το κρίνει ο ίδιος, να επιλέξει οποιονδήποτε τομέα και θεματική ενότητα να διδάξει στους ανήλικους μαθητές, οι οποίοι δεν διαθέτουν την κατάλληλη εμπειρία και κρίση, για να μπορούν να «φιλτράρουν» ό,τι τους παρουσιάζεται ως σωστό ή λάθος.

Πρέπει λοιπόν, να έχει τη δυνατότητα ο υπεύθυνος ασκών την γονική μέριμνα γονέας (πατέρας ή μητέρα), καθώς και ο έχων την κηδεμονία του ανηλίκου, να μπορεί να ζητήσει την εξαίρεση του ανήλικου μαθητή από την αντίστοιχη διδασκαλία, χωρίς να υπόκειται ο μαθητής σε συνέπειες.

Η σωστή σεξουαλική διαπαιδαγώγηση των ανηλίκων, θα πρέπει να ανατεθεί εξ ολοκλήρου στους γονείς. Όμως, οι περισσότεροι γονείς, είτε δεν γνωρίζουν πώς να χειριστούν το ζήτημα αυτό είτε ντρέπονται, δεν μπορούν να διαπαιδαγωγήσουν κατάλληλα τα ανήλικα τέκνα τους. Αντί λοιπόν να εκπαιδεύονται (υποτίθεται) οι ανήλικοι, θα πρέπει, με ειδικό προς τούτο νόμο, το σχολείο να οργανώνει σεμινάρια για τους γονείς, ώστε να χειριστούν αυτό το λεπτό ζήτημα, για υγιή σεξουαλικά τέκνα.

Εξ’ όλων των ανωτέρω και προκειμένου να αποκατασταθεί η κοινωνική ηρεμία και η εμπιστοσύνη μεταξύ διδασκόντων και γονέων, αλλά και για να υπάρξει προστασία και σωστή σεξουαλική διαπαιδαγώγηση των ανηλίκων τέκνων, θα πρέπει να έχουν τη δυνατότητα, οι απόλυτα υπεύθυνοι γονείς, να κρίνουν αυτοί εάν το παιδί τους θα διδαχθεί τις συγκεκριμένες θεματικές ενότητες ή όχι.

**ΟΙ ΠΡΟΤΕΙΝΟΝΤΕΣ ΒΟΥΛΕΥΤΕΣ**

ΒΕΛΟΠΟΥΛΟΣ ΚΥΡΙΑΚΟΣ

ΒΙΛΙΑΡΔΟΣ ΒΑΣΙΛΕΙΟΣ

ΧΗΤΑΣ ΚΩΝΣΤΑΝΤΙΝΟΣ

ΜΠΟΥΜΠΑΣ ΚΩΝΣΤΑΝΤΙΝΟΣ

ΑΘΑΝΑΣΙΟΥ ΜΑΡΙΑ

ΑΣΗΜΑΚΟΠΟΥΛΟΥ ΣΟΦΙΑ - ΧΑΪΔΩ

ΓΡΑΜΜΕΝΟΣ ΒΑΣΙΛΕΙΟΣ

ΚΟΤΙΔΗΣ ΒΑΣΙΛΕΙΟΣ

ΚΟΥΠΕΛΟΓΛΟΥ ΣΥΜΕΩΝ

ΠΑΠΑΔΑΚΗΣ ΠΑΡΑΣΧΟΣ

ΦΩΤΟΠΟΥΛΟΣ ΣΤΥΛΙΑΝΟΣ